b'\n_START_ARTICLE_\nMetilakrilat\n_START_SECTION_\nUgotovitve o nevarnih lastnostih:\n_START_PARAGRAPH_\nMetilakrilat je strupen in se resorbira skozi ko\xc5\xbeo. Vdihavanje hlapov povzro\xc4\x8da mo\xc4\x8dno dra\xc5\xbeenje dihalnih organov in ko\xc5\xbee.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nPonesre\xc4\x8denca prenesemo na sve\xc5\xbe zrak. Tesno obleko zrahljamo. Pri zastoju dihanja mu dajemo do prihoda zdravnika umetno dihanje. Kontaminirane dele obleke takoj odstranimo, prizadete dele telesa pa temeljito speremo z vodo. Pri po\xc5\xa1kodbah o\xc4\x8di je treba oko 10-15 minut spirati z vodo. Takoj moramo poklicati zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu:\n_START_PARAGRAPH_\nZa ga\xc5\xa1enje majhnih po\xc5\xbearov uporabljamo vodo, aparate na prah ali ogljikov dioksid, za velike po\xc5\xbeare peno ali razpr\xc5\xa1en vodni curek.Takoj oble\xc4\x8di plinotesno specialno obleko z izolacijskim aparatom za dihanje. Obstaja velika nevarnost eksplozije.\n_START_SECTION_\nUkrepi ob nezgodnih izpustih\n_START_PARAGRAPH_\nOb nezgodih izpustih je treba izklju\xc4\x8diti vse mo\xc5\xbene vire v\xc5\xbeiga, vsi morajo uporabljati osebna za\xc5\xa1\xc4\x8ditna sredstva. Ne smejo vdihavati hlapov. \xc4\x8ce pride do izlitja v zaprtem prostoru, morajo vse osebe takoj zapustiti prostor. Poskrbeti je treba za zadostno prezra\xc4\x8devanje. Prepre\xc4\x8diti je treba izlitje v kanalizacijo, stanovanjske kleti in podobno. Okoli\xc5\xa1ko prebivalstvo je treba opozoriti na nevarnost in ga po potrebi evakuirati. Obvestiti je potrebno pristojne slu\xc5\xbebe.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nDa bi prepre\xc4\x8dili polimerizacijo, mora biti metilakrilat vedno shranjen v zra\xc4\x8dnem prostoru in nikoli v bli\xc5\xbeini inertnih plinov. Temperatura v skladi\xc5\xa1\xc4\x8du ne sme presegati 35 C. Posode ne smemo nikoli pu\xc5\xa1\xc4\x8dati odprte. Odsesavati nastale hlape. Cisterna mora biti iz nerjave\xc4\x8dega jekla ali aluminija. Metiakrilat je potrebno skladi\xc5\xa1\xc4\x8diti v skladu s predpisi o skladi\xc5\xa1\xc4\x8denju teko\xc4\x8dih lahko vnetljivih snovi.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nDobro prezra\xc4\x8devanje,izsesavanje iz spodnjih delov prostora, predvideti je treba mo\xc5\xbenost za izpiranje tal, skrajna \xc4\x8disto\xc4\x8da na delovnih mestih, varnostni ukrepi pred elektrostati\xc4\x8dnimi naboji, gasilna pregrinjala, steklenice za izpiranje o\xc4\x8di, ozna\xc4\x8devanje zasilnih izhodov, prostori, kjer so name\xc5\xa1\xc4\x8dene priprave za prvo pomo\xc4\x8d, morajo biti jasno ozna\xc4\x8deni in delavcem dobro poznani; zaprte in ozemljene naprave, hlape izsesavamo na mestih nastanka, posode morajo biti nepropustno zaprte, shranjene v dobro zra\xc4\x8denem prostoru, prepovedano je jesti, piti in hraniti \xc5\xbeive\xc5\xbe v delovnih prostorih. Obleko, prepojeno s snovjo takoj zamenjamo, ognjavarna antistati\xc4\x8dna za\xc5\xa1\xc4\x8ditna obleka, za\xc5\xa1\xc4\x8ditne rokavice in o\xc4\x8dala in po potrebi za\xc5\xa1\xc4\x8dita dihal z za\xc5\xa1\xc4\x8ditno masko s filtrom A.\n_START_SECTION_\nObstojnost in reaktivnost\n_START_PARAGRAPH_\nHlapi se lahko v\xc5\xbegejo. Teko\xc4\x8dina je zelo hlapna. Hlapi tvorijo eksplozivne zmesi z zrakom, ki so te\xc5\xbeje od zraka. Eksplozijsko obmo\xc4\x8dje 2,8 do 18,6 vol.%\n_START_SECTION_\nToksikolo\xc5\xa1ki podatki\n_START_PARAGRAPH_\nTeko\xc4\x8dina je strupena in se resorbira skozi ko\xc5\xbeo. Povzro\xc4\x8da po\xc5\xa1kodbe ledvic in jeter. Vdihavanje hlapov povzro\xc4\x8da mo\xc4\x8dno dra\xc5\xbeenje dihalnih organov in ko\xc5\xbee. Stik s teko\xc4\x8dino dra\xc5\xbei o\xc4\x8di in ko\xc5\xbeo.'